ועדת הכספים, כנסת 19, פרוטוקול מספר 119, 2013-07-11 16:20

ניסן סלומינסקי: אנחנו מחדשים את ישיבת ועדת הכספים.

ניסן סלומינסקי: פעם ביקשנו מכם שאם דנים על משהו, תביאו דוגמה כדי שנדע על מה דנים.

ניסן סלומינסקי: מאחר ומדובר בבשר, הייתי דוחה את זה אחרי ט' באב.

<איריס ויינברגר: דווקא לגבי הצו הזה, עשינו בדיקה.

ניסן סלומינסקי: אתם מפחיתים.

ניסן סלומינסקי: עושים דבר שלא יעלה על הדעת.

<איריס ויינברגר: זה צו שיש בו הפחתה או אי שינוי, אבל בו העלאה.

<איריס ויינברגר: בדרך כלל כאשר אנחנו מעבירים את המיסוי מאחוזי לקצוב – וכאן זה שלושים אחוזים לשבעה שקלים, אך לא יותר משלושים אחוזים – אם היינו מעבירים מהשלושים אחוזים לשבעה שקלים, היינו באים לוועדה לגבי אותם מקרים שאולי שבעת השקלים הם יותר משלושים אחוזים.

<איריס ויינברגר: לכן חשבנו שצריך להביא את זה לוועדה ושיש כאן העלאה.

<איריס ויינברגר: אבל מאחר שהצו מנוסח באופן שזה שבעה שקלים אך לא יותר משלושים אחוזים, ולפני פרסום הצו המצב היה של שלושים אחוזים, בעצם אין לי שינוי או הפחתה.

<איריס ויינברגר: יש לי הפחתה או ללא שינוי.

ניסן סלומינסקי: את רוצה לומר שאת מושכת את הצו כי גיליתם חס ושלום שאתם מורידים?

ניסן סלומינסקי: אתם תשנו או לא תשנו?

<איריס ויינברגר: לא.

ניסן סלומינסקי: אתם אומרים שאין צורך.

<איריס ויינברגר: אין צורך.

<שלומית ארליך: בכל מקרה, את אומרת שזאת הפחתה ואין כאן העלאה תיאורטית.

<איריס ויינברגר: אין כאן גם העלאה תיאורטית.

<איריס ויינברגר: יש כאן הפחתה או ללא שינוי.

<איריס ויינברגר: אין כאן העלאה.

ניסן סלומינסקי: בסדר.

ניסן סלומינסקי: קיבלנו את הודעתכם.

ניסן סלומינסקי: אנחנו שמחים.

<קובי רוזן: בצו הזה מדובר על העלאה והפחתה, כאשר ההעלאה היא העלאה תיאורטית.

<קובי רוזן: מסתבר שכשחידשנו את ספר המכס בשנת 2012, יש פרט מיוחד של דלעות והיה לנו פרט במקום אחר של קישואים.

<קובי רוזן: התברר לנו שקישואים זה סוג של דלעת ולכן היינו צריכים להעביר את פרט המכס של הקישואים לתוך הפרט של הדלעות.

ניסן סלומינסקי: יש יבוא?

<קובי רוזן: אין יבוא.

<קובי רוזן: בדקנו ואין יבוא של קישואים.

ניסן סלומינסקי: יש יבוא של דלעת?

ניסן סלומינסקי: מה אנחנו עושים כאן?

<קובי רוזן: אנחנו מכניסים את הפרט של הקישואים לתוך הפרט של הדלעות עם אותו שיעור מכס.

<קובי רוזן: ההעלאה היא תיאורטית כי אם מישהו היה מייבא בפרט של הדלעות קישואים, אני תמיד יודע שקישוא הוא דלעת.

ניסן סלומינסקי: בסך הכול יש יבוא של קישואים ודלעת?

<קובי רוזן: לא.

<קובי רוזן: אין יבוא אבל ההעלאה היא תיאורטית בלבד, כך שאם מישהו היה מביא קישואים בפרט של הדלעות, הוא היה משלם מכס יותר נמוך.

ניסן סלומינסקי: זה אני מבין, אבל אם אתם אומרים שאין בכלל יבוא של זה, לו יצויר שמישהו ירצה להביא.

ניסן סלומינסקי: זאת הכוונה?

<קובי רוזן: זה מסדיר את העניין.

<קובי רוזן: אנחנו באים לוועדה גם עם העלאות שהן תיאורטיות בלבד.

<איריס ויינברגר: זאת מהות הצו הזה.

ניסן סלומינסקי: מישהו רוצה לומר משהו בהקשר של קישואים ודלעת?

ניסן סלומינסקי: לא.

ניסן סלומינסקי: מי בעד אישור הצו?

ניסן סלומינסקי: ה צ ב ע ה אושר פה אחד

ניסן סלומינסקי: תודה.